title: Sklep Sveta (SZVP) 2017/1253 z dne 11. julija 2017 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)

text:
               12.7.2017

               SL

               Uradni list Evropske unije

               L 179/15

         SKLEP SVETA (SZVP) 2017/1253
   z dne 11. julija 2017
   o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. julija 2012 sprejel Sklep 2012/392/SZVP (1) o misiji SVOP Evropske unije v Nigru (EUCAP Sahel Niger), da bi podprli krepitev zmogljivosti nigerijskih varnostnih akterjev za boj proti terorizmu in organiziranemu kriminalu.

               (2)

               Svet je 18. julija 2016 sprejel Sklep (SZVP) 2016/1172 (2), s katerim je bila misija podaljšana do 15. julija 2018 in določen referenčni finančni znesek za obdobje do 15. julija 2017.

               (3)

               Sklep 2012/392/SZVP bi bilo treba spremeniti, da se zagotovi referenčni finančni znesek za obdobje od 16. julija 2017 do 15. julija 2018.

               (4)

               Misija EUCAP Sahel Niger se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji –

         SPREJEL NASLEDNJI SKLEP:
   Člen 1
   V členu 13(1) Sklepa 2012/392/SZVP se doda naslednji pododstavek:

      „Referenčni finančni znesek za kritje odhodkov, povezanih z misijo EUCAP Sahel Niger, za obdobje od 16. julija 2017 do 15. julija 2018 znaša 31 000 000 EUR.“.

   Člen 2
   Ta sklep začne veljati na dan sprejetja.
   Uporablja se od 16. julija 2017.

      V Bruslju, 11. julija 2017

            Za Svet

            Predsednik

         T. TÕNISTE

      (1)  Sklep Sveta 2012/392/SZVP z dne 16. julija 2012 o misiji SVOP Evropske unije v Nigru (EUCAP SAHEL Niger) (UL L 187, 17.7.2012, str. 48).

      (2)  Sklep Sveta (SZVP) 2016/1172 z dne 18. julija 2016 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger) (UL L 193, 19.7.2016, str. 106).


title: Sklep Evropskega parlamenta in Sveta z dne 17. decembra 2009 o uporabi instrumenta prilagodljivosti v skladu s točko 27 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               24.12.2009

               SL

               Uradni list Evropske unije

               L 347/29

      SKLEP EVROPSKEGA PARLAMENTA IN SVETA

   z dne 17. decembra 2009
   o uporabi instrumenta prilagodljivosti v skladu s točko 27 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/1007/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti petega odstavka točke 27 Sporazuma,
   ob upoštevanju predloga Komisije,
   ob upoštevanju dejstva, da sta se veji proračunskega organa, potem ko sta proučili vse možnosti za prerazporeditev odobritev v okviru podrazdelka 1a, na usklajevalnem sestanku 18. novembra 2009 sporazumeli o uporabi instrumenta prilagodljivosti, da se dopolni financiranje v proračunu za leto 2010, in sicer s prekoračitvijo zgornje meje podrazdelka 1a, za:

               —

               120 milijonov EUR za financiranje energetskih projektov v okviru Evropskega načrta za oživitev gospodarstva,

               —

               75 milijonov EUR za razgradnjo jedrske elektrarne Kozloduj –

         SKLENILA:
   Člen 1
   V okviru splošnega proračuna Evropske unije za proračunsko leto 2010 se uporabi instrument prilagodljivosti za zagotovitev zneska v višini 195 milijonov EUR v odobritvah za prevzem obveznosti v podrazdelku 1a.
   Ta znesek se uporabi, da se dopolni financiranje za:

               —

               120 milijonov EUR za financiranje energetskih projektov v okviru Evropskega načrta za oživitev gospodarstva,

               —

               75 milijonov EUR za razgradnjo jedrske elektrarne Kozloduj.

         Člen 2
   Ta sklep se objavi v Uradnem listu Evropske unije.

      V Strasbourgu, 17. decembra 2009

            Za Evropski parlament

            Predsednik

         J. BUZEK

            Za Svet

            Predsednik

         H. LINDBLAD

      (1)  UL C 139, 14.6.2006, str. 1.